UzMobile abonentlari uchun ATEL K100 telefoni 766 ming so‘mdan sotuvga chiqdi

UzMobile kompaniyasi yangi modeldagi ATEL K100 mobil telefoni sotuvga chiqqanini e’lon qildi. U bir vaqtning o‘zida ikki xil — CDMA-450 va GSM aloqa standartlarida ishlay oladi. Yangi telefonni 766 ming so‘mga xarid qilish mumkin. Sensorli telefon Android 4.0 operatsion tizimida ishlaydi.

ATEL K100 1 GHz Dual core protsessoriga, 4 Gb ichki va 512 Mb tezkor xotiraga ega. Qurilma 4,5 dyuymli LCD displey va 5 megapikselli kamera bilan jihozlangan. Li-ion tipidagi akkumulyatori hajmi esa 2000 mAh. U 2,5 soat davomida suhbat rejimini, 72 soat mobaynida kutish rejimini ta’minlay oladi.
Qurilma o‘lchamlari 131×68×12,8 mm, og‘irligi 150 grammga teng.